Vinteren 2019–2020 ble verden rammet av et omfattende koronavirusutbrudd som kunne resultere i luftveisinfeksjonen covid-19. Det første kjente utbruddet oppsto tidlig i Wuhan i Kina i desember 2019. Derfra spredte viruset seg etter hvert til hele verden, også til Europa – først med et større utbrudd i Nord-Italia og etter hvert i Skandinavia. I månedsskiftet februar–mars 2020 innførte de første europeiske landene strenge tiltak og restriksjoner for å begrense epidemien, og i mars erklærte Verdens helseorganisasjon utbruddet for en pandemi. Utover i mars fikk pandemien også konsekvenser for Eurovision Song Contest, og 18. mars 2020 besluttet EBU å avlyse hele arrangementet. Dette var første gang i konkurransens historie at en utgave ble avlyst. De første effektive vaksinene mot viruset kom først i desember 2020.miniatyr|Koronaviruset SARS-CoV-2 har ført til en pandemi.